му окажат влияние.
 13.
 Никой арбитър или медиатор не може да позволи поведението или преценката му да бъдат повлияни от връзки или отговорности от финансов, търговски, професионален, семеен или обществен характер.
 14.
 Всеки арбитър или медиатор трябва да се въздържа от установяване на каквито и да било връзки или придобиване на всякакви финансови облаги, които биха могли да повлияят на неговата безпристрастност или които биха могли логично да създадат впечатление за нарушаване на деонтологичните норми или за пристрастност.
 Задължения на бившите арбитри и медиатори
 15.
 Всички бивши арбитри и медиатори трябва да се въздържат от действия, които могат да създадат впечатление за проявена пристрастност при изпълнение на задълженията им или за извлечена изгода от решение на арбитражния комитет или от консултативно становище.
 Поверителност
 16.
 Никой настоящ или бивш арбитър или медиатор няма право в нито един момент да разкрива или използва непублична информация, свързана с конкретна процедура или станала му известна по време на конкретна процедура, освен за целите на същата тази процедура, и в никакъв случай не може да разкрива или използва тази информация за своя собствена изгода или за изгода на други лица, или с цел да увреди интересите на други лица.
 17.
 Никой арбитър няма право да разгласява решението на арбитражния комитет или части от него преди неговото публикуване в съответствие с настоящото споразумение.
 18.
 Никой настоящ или бивш арбитър няма право в нито един момент да разкрива съдържанието на обсъжданите от арбитражния комитет въпроси или мнението на който и да било от арбитрите.
 ПРИЛОЖЕНИЯ ОТ ДЯЛ V: ИКОНОМИЧЕСКО И СЕКТОРНО СЪТРУДНИЧЕСТВО
 ПРИЛОЖЕНИЕ XXVI КЪМ ГЛАВА 1
 СЪТРУДНИЧЕСТВО В ОБЛАСТТА НА ЕНЕРГЕТИКАТА, ВКЛЮЧИТЕЛНО ПО ЯДРЕНИ ВЪПРОСИ
 1.
 ЕС и Украйна създават механизъм за ранно предупреждение с цел установяване на практически мерки за предотвратяване и бърза реакция при извънредна ситуация или при заплаха от възникване на такава. При този механизъм се предвиждат оценка на ранен етап на потенциални рискове и проблеми, свързани с доставката и търсенето на природен газ, нефт или електроенергия, и предотвратяването и бързата реакция в случай на извънредна ситуация или на заплаха от възникване на такава.
 2.
 За целта на настоящото приложение „извънредна ситуация“ е ситуация, която води до значително нарушаване/физическо прекъсване на доставката на природен газ, нефт или електроенергия между Украйна и Европейския съюз.
 3.
 За целта на настоящото приложение координатори са министърът на енергетиката на Украйна и членът на Европейската комисия, отговарящ за енергетиката.
 4.
 Оценката на ранен етап на потенциални рискове и проблеми, свързани с доставката и търсенето на енергийни материали и продукти, се извършва съвместно от страните по споразумението, по-специално в рамките на Меморандума за разбирателство за сътрудничество в областта на енергетиката между Европейския съюз и Украйна от 1 декември 2005 г., като за нея се докладва редовно на координаторите.
 5.
 Когато една от страните по настоящото споразумение установи наличие на извънредна ситуация или на ситуация, която според нея може да доведе до възникване на извънредна ситуация, тази страна по споразумението информира незабавно за това другата страна по споразумението.
 6.
 При обстоятелствата, посочени в параграф 5 от настоящото приложение, координаторите се